Diari Oficial de la Generalitat Valenciana


Sumari del DOGV 9552, del 13-03-2023 (2023/2567)

Extracte de la Resolució de 7 de març de 2023, de la vicerectora d'Estudiantat i Vida Saludable de la Universitat Jaume I de Castelló, per la qual es convoca una beca de col·laboració per a la iniciació a la investigació en el departament d'Enginyeria i Ciència dels Computadors.
---------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9552

Data del DOGV
:   13-03-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/2567


Data del document
:   07-03-2023

Organisme emissor
:   Universitat Jaume I de Castelló

Tipus de document
:   Extracte

Descriptors 

:   * Universitat Jaume I
    * ajuda pública

Extracte de la Resolució de 7 de març de 2023, de la vicerectora d'Estudiantat i Vida Saludable de la Universitat Jaume I de Castelló, per la qual es convoca una beca de col·laboració per a la iniciació a la investigació en el departament d'Enginyeria i Ciència dels Computadors. [2023/2567]  
BDNS (identif.): 680344.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/680344).   
  
Primer. Persones beneficiàries  
- Estar matriculat o matriculada durant l'actual curs acadèmic:  
en el Màster universitari en Sistemes Intel·ligents,  
en el grau en Enginyeria Informàtica,  
en el grau en Matemàtica Computacional, o en el grau en Disseny i Desenvolupament de Videojocs.  
En el cas d'estar cursant un grau, s'han de tindre aprovades totes les assignatures dels dos primers cursos.  
- L'estudiantat ha de presentar un projecte de col·laboració dirigit, avalat i signat per un o una PDI del departament. El projecte ha de descriure detalladament les funcions que s'han de realitzar durant la col·laboració, així com el règim de treball i l'horari que ha de complir la becària o becari.  
Aquest projecte ha d'estar signat per la seua directora o director.  
- Una professora o professor només pot presentar un projecte de col·laboració.  
- En finalitzar la beca, l'estudianta o estudiant ha de presentar un informe amb el treball realitzat.  
- Nota Important: per a aquesta convocatòria és imprescindible presentar tant l'expedient acadèmic com el projecte de col·laboració signat per la directora o director i l'alumna o alumne.  
  
Segon. Finalitat  
Aquesta convocatòria té com a objectiu iniciar l'estudiantat amb bons expedients en tasques d'investigació vinculades amb els seus estudis.  
  
Tercer. Bases reguladores  
Accessibles en: https://www.uji.es/seu/info-adm/tao/convocatoriesRH'pArId=54204&pCategoria=4&pSubCategoria=28.   
  
Quart. Dotació econòmica  
440 euros mensuals, als quals se li aplicaran les retencions que siguen procedents, d'acord amb les disposicions fiscals vigents i de la cotització a la Seguretat Social.  
  
Quint. Termini de presentació de sol·licituds  
El termini de presentació de sol·licituds serà de deu dies hàbils a partir de l'endemà de la publicació de l'extracte d'aquesta convocatòria en el Diari Oficial de la Generalitat Valenciana.  
  
Castelló de la Plana, 7 de març de 2023.- La vicerectora d'Estudiantat i Vida Saludable ( p, d. R 24.05.2022; DOGV 9349, 27.05.2022): M.ª del Carmen Pastor Verchili.